Således har Aalborgs studenterpræst Christen Staghøj Sinding i år oplevet markant flere henvendelser end tidligere fra studerende, som føler sig presset af studiernes høje krav. Det fortæller DR Nordjylland. Og findes tilstrækkelig hjælp ikke gratis, så er et stigende antal studerende villige til at betale tusinder af kroner for rådgivning af helt egen lomme. En privat studentervejleder i Aalborg har således oplevet stor fremgang i efterspørgslen. - Mange af dem, jeg er i kontakt med siger til mig, at det er sidste udvej for dem, hvis de ikke skal droppe ud af studiet, siger Henrik Hessel, der ejer sin egen praksis.

Opsummering:
Nordjyske studerende har ondt i studielivet, og derfor søger flere end tidligere nu rådgivning og hjælp.